Dom zdravlja MUP-a RH

Zagreb, Šarengradska 3

OIB 10561585601

MB 03274314

Šifra djelatnosti 8621

Razdjel 096

**Bilješke uz financijski izvještaj za razdoblje**

**01.01.-31.12.2023.**

**Izvještaj o prihodima i rashodima, primicima i izdacima (obrazac PR-RAS)**

U 2023. godini ostvareni su Prihodi poslovanja (Šifra 6) u iznosu od 3.549.264,71 EUR što predstavlja povećanje od 28,6% u odnosu na 2022. godinu.

Prihodi od Hrvatskog zavoda za zdravstveno osiguranje na temelju ugovornih obveza ostvareni su u iznosu od 2.096.929,72 EUR (Šifra 673) što predstavlja povećanje od 25,7%.

Prihodi od dopunskog zdravstvenog osiguranja HZZO-a i ostalih osiguravajućih kuća ostvareni su u iznosu od 262.194,64 EUR (Šifra 6526) što predstavlja povećanje od 13%.

Prihodi od pruženih usluga ostvareni su u iznosu od 567.338,76 EUR (Šifra 6615) što predstavlja povećanje od 28,8%.

Prihodi za financirane rashoda za nabavu nefinancijske imovine (Šifra 6712), a u 2023. godini sa kapitalne aktivnosti K 898003 DZMUP – izravna kapitalna ulaganja realizirani su u iznosu 511.518,90 EUR i ostvareni su sa porastom od 62,4% u odnosu na 2022. godinu.

Iz navedenih prihoda nabavljena je medicinska oprema od kojih je najznačajnija nabava novog mamografa i denzitometra te smo iz navedenih sredstava realizirali i dodatna ulaganja na građevinskim objektima.

Prihode od nefinancijske imovine ostvarili smo od prodaje stanova (Šifra 7211) u iznosu 390,70 EUR i smanjeni su u odnosu na 2022. godinu za 48%.

Rashodi poslovanja (Šifra 3) ostvareni su u iznosu 3.064.324,13 EUR što znači povećanje 20,7% u odnosu na 2022. godinu.

Rashodi za zaposlene su ostvareni u iznosu 2.517.322,80 EUR ostvareni su sa povećanjem od 24,1% u odnosu na 2022. godinu.

Računalne usluge ostvarene su u iznosu 58.768,33 EUR i povećane su za 45,2% u odnosu na prethodnu 2022. godinu.

Rashodi za nabavu nefinancijske imovine (Šifra 42) ostvareni su u iznosu 426.726,35 EUR i povećani su za 113% zahvaljujući prihodima izvora 11 sa kapitalne aktivnosti K 898003 DZMUP – izravna kapitalna ulaganja.

Ukupan manjak prihoda (Šifra Y004), odnosno manjak prihoda i primitaka (Šifra Y005) tekuće godine ostvaren je u iznosu od 30.200,65 EUR, sa prenesenim manjkom prihoda prethodnih razdoblja (Šifra 92221-92222) u iznosu 94.933,96 EUR, manjak prihoda i primitaka za pokriće u sljedećem razdoblju iznosi 125.134,51 EUR (Šifra Y006).

**Bilanca (Obrazac BIL)**

Ukupna imovina u 2023. godini iznosi 2.025.284,39 EUR i povećala se za 44,2% (Šifra B 001).

Nefinancijska imovina iznosi 1.252.822,57 EUR i povećala se za 72,9% (B Šifra 002).

Financijska imovina iznosi 772.461,82 EUR i povećala se za 13,5% (Šifra 1)

Obveze (Šifra 2) iznose 544.492,14 EUR i veće su u odnosu na 2022. godinu za 26,9%. Najvećim dijelom odnose se na obveze za zaposlene (plaća i rahodi za zaposlene za prosinac 2023) u iznosu od 223.608,82 EUR (Šifra 231) koja je isplaćena tijekom siječnja 2024. i na obveze za nabavu nefinancijske imovine u iznosu 149.135,40 EUR, gdje nedospjela obveza koja dospijeva na naplatu u kolovozu 2024. u iznosu 146.186,00 EUR otpada na drugu ratu za nabavljeni mamograf i denzitometar.

Vlastiti izvori ukupno iznose 1.480.792,25 (Šifra 9) što predstavlja porast od 51,8%, uzrokovanih povećanjem nabave nefinancijske imovine tijekom 2023. godine iz sredstava Državnog proračuna.

Izvanbilančni zapisi (Šifra 991, 996) odnose se na obveze po sudskim sporovima pokrenutim od strane 61 zaposlenika/bivšeg zaposlenika radi isplate razlike osnovice od 6% za razdoblje prosinac 2015. do siječanj 2017. (48.081,70 EUR), od čega smo zaprimili 2 pravomoćne presude za ukupno 21 zaposlenika/bivšeg zaposlenika te za spor koji je bivša zaposlenica pokrenula radi priznavanja razlike koeficijenta složenosti poslova (12.556,12 EUR).

Sveukupni trošak poslodavca bez zateznih kamata i troškova postupka iznosi 60.637,82 EUR.

**Izvještaj o rashodima prema funkcijskoj klasifikaciji (Obrazac RAS-funkcijski)**

DZ MUP rashode evidentira po samo jednoj funkciji 0721 – Opće medicinske usluge. Iznos rashoda po funkcijama odgovara ukupno iskazanim rashodima na rashodima poslovanja u razredu 3 i rashodima za nabavu nefinancijske imovine razreda 4 u obrascu PR-RAS i iznosi 3.579.856,06 EUR (Šifra 0721).

**Izvještaj o promjenama u vrijednosti i obujmu imovine i obveza (Obrazac P-VRIO)**

Nije bilo promjena na obrascu Izvještaj o promjenama u vrijednosti i obujmu imovine.

**Izvještaj o obvezama (Obrazac Obveze)**

Na dan 31.12.2023. obveze naše ustanove iznose 544.492,14 EUR (Šifra V006).

Dospjele obveze na dan 31.12.2023. iznose 171.574,00 EUR većim se dijelom odnose na obveze za materijalne rashode.

Dom zdravlja Ministarstva unutarnjih poslova podmiruje svoje obveze u okviru raspoloživih financijskih mogućnosti.

Tijekom 2023. povećani računi za rashode poslovanja radi povećanja cijene materijala za potrebe redovnog poslovanja, ali i porasta cijena usluga tekućeg i investicijskog održavanja.

Također, izmjenom koeficijenata složenosti poslova tijekom 2023. godine i masa plaće za zaposlene je u značajnoj mjeri porasla u odnosu na razdoblje prije povećanja te je za pretpostaviti da će podmirenje cjelokupnih obveza tijekom 2024. biti znatno otežano.

Cijene HZZO-a godinama ne prate porast troškova redovnog poslovanja u zdravstvu, nerealne su i nisu godinama usklađivane, što je ujedno i ključni razlog gomilanja nepodmirenih obaveza (rezultira nemogućnošću redovitog podmirenja dospjelih obaveza te sve dužom ročnošću nepodmirenih obveza).

**Obveze po sudskim sporovima**

Obveze po sudskim sporovima obuhvaćaju sporove pokrenute od strane 61 zaposlenika/bivšeg zaposlenika radi isplate razlike osnovice od 6% za razdoblje prosinac 2015. do siječanj 2017. (48.081,70 EUR), od čega smo zaprimili 2 pravomoćne presude za ukupno 21 zaposlenika/bivšeg zaposlenika te spor koji je bivša zaposlenica pokrenula radi priznavanja razlike koeficijenta složenosti poslova (12.556,12 EUR).

Sveukupni trošak poslodavca obaveza po sudskim sporovima bez zateznih kamata i troškova postupka iznosi 60.637,82 EUR.

U Zagrebu, 31.01.2024.

V.D. RAVNATELJA

Tihomira Ivanda, dr.dent.med.